Arbutus unedo

Arbutus unedo adalah pokok renek malar hijau dalam keluarga Ericaceae yang berasal dari wilayah Mediterranean dari Portugal, Sepanyol dan Perancis tenggara Eropah ke selatan di Algeria, Maghribi, Libya, dan Tunisia benua Afrika hinggalah ke timur di Itali, Slovenia dan kawasan Balkan serta Turki, Lubnan dan Syria di Timur Tengah.

 Botani 
Buahnya berupa beri dimensi 1-2 sm diameter yang berwarna kemerah-merahan serta mempunyai rasa manis apabila masak (kira-kira 12 bulan sehingga musim luruh). Bentuk buah pokok ini juga diamati masyarakat setempat hampir menyerupai strawberi sehingga adakala memberi nama "pokok strawberi" (, , ) tetapi sedikit membulat dengan kulit bertonjolan kasar apabila diperhatikan dekat. 

 Kegunaan 
Buah spesies mempunyai kandungan gula relatif tinggi (40%) lagi-lagi apabila ia terlebih matang yang merupakan tahap paling digemari makan; namun ia senang lembik atau mereput sehingga sukar diangkut secara segar. Oleh itu, buah ini banyak digunakan untuk membuat lepa dan jem, yogurt dan minuman keras. Abu Zakaria ibn al-'Awwam menulis dalam Kitab Pertaniannya bahawa pokok buah ini (nama ) banyak ditanam di kebun-kebun serata kerajaan Andalusiah. 

Buah ini turut mempunyai kandungan tanin yang berkurangan apabila ia semakin masak. Selain semua ini juga, buah ini mengandungi vitamin antioksidan seperti vitamin C, beta-karoten, niasin, tokoferol, dan asid organik pendahulu kepada asid lemak omega-3 dan omega-6 (hampir 9%).

 Rujukan 

 Pautan luar 
 Arbutus unedo  — Calphotos, Universiti California

Kategori:Pokok renek
Kategori:Spesies kurang membimbangkan Senarai Merah IUCN